
Előirányzat módosítás 


Holcz Marianna elnök köszöntötte a megjelenteket, megállapította, hogy az ülésen mind a négy fő képviselő jelen van, így az határozatképes. Javasolta, hogy a jegyzőkönyv-hitelesítő Kiss Tamás legyen. A javaslatot a képviselő-testület egyhangú igen szavazattal elfogadta.


Az elnök ezután javaslatot tett a meghívóban szereplő napirendi pontok elfogadására. Mivel egyéb javaslat nem érkezett, a napirendi pontokat a képviselők egyhangú igen szavazattal elfogadták.

1. Beszámoló az elmúlt időszak eseményeiről


Holcz Marianna elnök elmondta, hogy a képviselők utolsó ülése óta a Chriskindlspiel lebonyolítása volt az egyik fő feladat december 23-án. A nagymértékű hiányzás miatt a rendezvény lebonyolítása nem ment zökkenőmentesen, a szereplők 6 fővel indultak útnak. Így minden posztra jutott egy, de csakis egy fő, és nem voltak tartalék-angyalkák, sem dupla szereplők. Vári Józsefné segítségével az utolsó pillanatig tartalékosokat beállítására került sor, de így is kevesen voltak, mindenesetre a minimális létszám, amivel még elő tudták adni a játékot, megvolt.


Az este ennek ellenére sikeres volt, 8 helyen jártak az angyalkák, mindenhol szívesen fogadták őket, és a szereplők jól érezték magukat. Három fő kísérővel zökkenőmentes volt az este további része.


A TV-ben összefoglalót adtak az eseményről, és a honlapon is beszámoltunk róla.

December 28-án kormányrendeletben döntöttek az új finanszírozási rendszerről.

Január 8-án tartották a Magyarországi Németek Napja alkalmából rendezett ünnepi gálát Budapesten, melyen ebben az évben nem vettünk részt.

Január 9-én megtartották a területi, illetve országos kisebbségi önkormányzatok választását, melyen önkormányzatunk képviselői teljes létszámban képviseltették magukat. A rendezvény zökkenőmentesen lezajlott, a 37, listáról bekerült tag január 22-én alakította meg önkormányzatát. 

Két pályázat elkészítése és benyújtása zajlik január 30-i, illetve február 1-i határidővel. 


Az elnök beszámolóját a képviselő-testület egyhangú igen szavazattal elfogadta.

2. Tájékoztató a benyújtott pályázatokról


Holcz Marianna elnök elmondta, a Német Kisebbségi Önkormányzatok Tolna Megyei Szövetsége pályázatot hirdetett, melynek leadási határideje január 30., a pályázatunk január 23-án beadásra került. 


Pályázatunkban, az előzetes utánajárás eredményeképpen 5 db rojtozott vállkendő elkészíttetésére kértünk támogatást, 100 000 Ft értékben. 

A pályázat sikerességének feltétele, hogy a szövetség felé tagdíjat fizessünk, ez településünk esetében 10 000 Ft/év. Ez az összeg átutalásra került a Szövetség számlájára. Az eredmény februárban várható.

Kihirdetésre került továbbá egy pályázat a CIVILCOM Egyesület részéről, melynek célja szervezetek, intézmények komplex számítástechnikai infrastruktúra fejlesztése. Önkormányzatunk számítástechnikai berendezések beszerzésére pályázott 850 000 Ft értékben. A pályázat beadási határideje február 1., eredménye március közepére várható.

3. Sváb bál szervezési feladatainak megbeszélése


Holcz Marianna elnök tájékoztatta a képviselőket, hogy a Sváb bál szervezése az előzetesen megbeszéltekkel összhangban folyamatban van. Elmondta, a zenekar lefoglalása, a fellépők felkérése megtörtént, a jegyek árusítása folyamatban van. 

4. Tájékoztató a finanszírozási rendszer változásairól


Mint a beszámolóban elhangzott, december 28-án kormányrendeletben módosították a kisebbségi önkormányzatok finanszírozási rendszerét annak érdekében, hogy az úgynevezett ál-önkormányzatok működését visszaszorítsák, és azokat az önkormányzatokat differenciáltan támogatni tudják, amelyek érdemi munkát végeznek. Így az általános működési támogatás és a feladatalapú támogatás hozzávetőlegesen 1/3 – 2/3 arányban kerül elosztásra. További változtatás, hogy az általános működési támogatást az aktuális népszámlálás adatai alapján kívánják differenciáltan kiosztani, a feladatalapú támogatás pedig a benyújtott jegyzőkönyvek és közmeghallgatások alapján történik majd.

5. 
Egyebek

· megérkeztek a „Deutscher Kalender”-ek, önkormányzatunk egy példányt az általános iskola rendelkezésére bocsát.

· A Német Kisebbségi Önkormányzatok Tolna Megyei Szövetsége az önkormányzat munkájáról szóló éves ütemterv benyújtását kérte a Szövetség tagjaitól. A terv elkészült, a képviselők változtatásokat nem javasoltak, így a terv benyújtása folyamatban van. (Az ütemterv a mellékletben megtalálható.)

· A képviselő-testület Holcz Marianna elnök javaslatát elfogadva pályázatot hirdet német nyelvvizsga letételének támogatására a 2011-es évben. A támogatásra pályázhatnak azok a várdombi általános iskolában tanuló diákok, vagy a Várdombon állandó lakcímmel rendelkezők kortól függetlenül, akik a 2011-es évben német nyelvből bármilyen szintű, bármilyen típusú nyelvvizsgát szereztek. A támogatás megállapításáról a képviselők a következő határozatot hozták:




1/2011.01.29./NNÖ számú határozat 




Várdomb község Német Nemzetiségi Önkormányzata anyagi támogatást 



nyújt azon várdombi általános iskolai tanulók, illetve a Várdombon állandó 


lakcímmel rendelkezők számára, akik német nyelvből a 2011-es évben 



nyelvvizsgát szereznek.



· Várdomb község Német Nemzetiségi Önkormányzata 2011 nyarán Várdomb község Önkormányzatával és az Együtt Várdombért Egyesülettel közösen megrendezi az V. Elszármazottak Találkozóját, erről a képviselő-testület a következő határozatot hozta:




2/2011.01.29./NNÖ számú határozat 




Várdomb község Német Nemzetiségi Önkormányzata 2011. évben Várdomb 


község Önkormányzatával és az Együtt Várdombért Egyesülettel közösen 


megrendezi az V. Elszármazottak Találkozóját, melyhez a Német Nemzetiségi 


Önkormányzat a rá eső szükséges anyagi forrásokat biztosítja.

· Várdomb község Német Nemzetiségi Önkormányzata határozatot hozott a 2010-es év pénzmaradványának felhasználásának módosításáról:




3/2011.01.29./NNÖ számú határozat 




Várdomb község Német Nemzetiségi Önkormányzata módosítja a 2010-es 


évi költségvetési előirányzatát. (A módosítás a mellékletben)

· A kisebbségi önkormányzatoknak kötelezően évi egy alkalommal közmeghallgatást kell tartaniuk. Holcz Marianna elnök javasolta, hogy a Német Nemzetiségi Önkormányzat következő ülését március 14-én, közmeghallgatással egybekötve tartsa a Művelődési Házban. A képviselők a javaslatot egyhangú igen szavazattal elfogadták. 


Mivel egyéb hozzászólás, felvetés nem érkezett, az elnök megköszönte képviselő-társainak a munkát és az ülést bezárta.

Várdomb, 2011. január 29.




Holcz Marianna
Takaró Jánosné
    Kiss Tamás

       jegyző

   jkv.-hitelesítő

